ועדת הכספים, כנסת 20, פרוטוקול מספר 206, 2015-12-22 11:00

משה גפני: שלום לכם, אני פותח את הדיון.

משה גפני: העברות תקציביות.

משה גפני: 83 עד 84.

משה גפני: יש לכם את החוברת החדשה.

משה גפני: אני מבקש שיבואו אנשי הליכוד, אני הולך ליפול בהצבעות.

דוד ביטן: אמרו לי תבוא – באתי.

משה גפני: למה הקואליציה לא באה?

משה גפני: אני לא מבין את הדבר הזה.

משה גפני: 83 עד 84.

משה גפני: חלק הגיע לפני כמה ימים, חלק הגיע אתמול.

סתיו שפיר: מה השיטה?

סתיו שפיר: איך לומדים את מה שהגיע אתמול?

משה גפני: מה שלא מאושר היום – מאבדים את 2015.

סתיו שפיר: לא שאלתי מה יקרה.

סתיו שפיר: שאלתי איך אנחנו אמורים ללמוד את הדברים?

משה גפני: תשמעי את זה פה, בוועדה, היום.

משה גפני: 83 עד 84.

<קריאה: אנחנו מבקשים לדחות את הדיון בזה, מאחר והנציג הרלבנטי לא כאן.

סתיו שפיר: לא קראת את החומר?

סתיו שפיר: אומר חבר כנסת דוד ביטון שהוא לא יודע על מה הוא מצביע, בכנות רבה.

דוד ביטן: במה מדובר אני כן יודע.

סתיו שפיר: איך אתה יודע במה מדובר, אם לא קראת?

דוד ביטן: באופן כללי אני יודע.

סתיו שפיר: מה זה?

סתיו שפיר: מה זה כולם מצביעים?

משה גפני: סתיו, אני לא מסכים.

משה גפני: מספיק, הבנתי.

סתיו שפיר: - - - תפקידה לפקח על התקציב.

סתיו שפיר: זה לא קשור בבג"ץ.

משה גפני: לא קשור.

משה גפני: 83 עד 84, אני רוצה לדעת מה החברים, חברי הכנסת שמגיעים למליאה, בדברים קריטיים, שנוגעים לשלום וביטחון, ומצביעים בלי לדעת.

סתיו שפיר: תפקידם לדעת.

משה גפני: תפקידם.

משה גפני: הם לא יקבלו משכורת בגלל שהם לא יודעים.

משה גפני: באמת, פתאום נהיתה הצדקנות הזו.

<איתי טמקין: היושב ראש, אין נציג כרגע שיסביר את הפניה הראשונה, מבקשים להתחיל מהפניה השניה.

משה גפני: אני עובר לפניה הבאה – עמוד 4.

משה גפני: 127 עד 129, משרד החינוך.

<נעה היימן: הפניה דנה בסעיף 20, סעיף משרד החינוך השוטף.

<נעה היימן: בפניה יש מספר נושאים – העברה של 11.3 מיליון שח" מהמשרד להגנת הסביבה למשרד החינוך, עבור תכניות לחינוך סביבתי, 18.9 מיליון – העברה מות"ת חזרה למשרד החינוך - מכללת בית ברל היתה אמורה לעבור השנה לות"ת, ובעת - - -

<קריאות: - - -

<נעה היימן: מכללת בית ברל שהיתה אמורה לעבור בעת בניית התקציב לאחריות הות"ת טרם עברה, ולכן נדרשת העברה מחדש של התקציב עבורה, מות"ת למשרד החינוך.

<נעה היימן: כמו כן כוללת הפניה שינויים מאוזנים לבקשת המשרד, השלמת חוסרי שכר בתקנות רלבנטיות, התאמה בין תקצוב לביצוע, מתן הרשאות להתחייב בתמורה למזומן, במקומות שבהם ביצוע המזומן לא ייצא השנה, ואנחנו חושבים שיותר נכון להתחיל לעבוד שם בהרשאות להתחייב, כדי לצמצם את העודפים המחויבים בתקציב המשרד.

<נעה היימן: כמו כן כוללת הפניה תקציבים קואליציוניים, כמפורט במכתב שמצורף לכם בחוברת.

<נעה היימן: אני אסביר מה כולל המכתב – באישור התקציב בוועדת הכספים בסוף נובמבר הוגש לחברי הוועדה מכתב שמפרט את כל הסיכומים התקציביים פוליטיים בתקציב האחרון.

<נעה היימן: בין היתר ניתנו שם שתי טבלאות שלגביהן לא הסתיימה הבדיקה המשפטית.

<נעה היימן: טבלה אחת היתה תקנות שבהן יש ניהנה בודד.

<נעה היימן: קיבלנו את כל האישורים המשפטיים, ולכן עכשיו הפניה הזאת כוללת את תקצוב הנושאים.

משה גפני: זה מופיע בפניה.

<נעה היימן: כן.

<נעה היימן: שוב אני חוזרת ומזכירה – כל הנושאים שנכללים עכשיו, בפניה, הם נושאים שכבר הוצהר והוגש לוועדת הכספים במכתב שהוגש בסוף נובמבר, בדיוק – מי המסכם, לאן מיועד התקציב, אבל לא הושלמו הבדיקות המשפטיות, וגם אמרנו את זה בזמנו במכתב.

<נעה היימן: עכשיו, לאחר שהושלמו הבדיקות המשפטיות לנהנה בודד, רק במקומות בהם זה הושלם אנחנו מתקצבים את זה.

<נעה היימן: הדבר הנוסף, באותו מכתב היו סכומים כלליים שלגביהם נאמר שמכיוון שעדיין לא הסתיים הבירור המשפטי ושיוך השימושים, אנחנו שומרים אותם בתקנות רזרבה בתקציב המשרד.

<נעה היימן: מכיוון שמאז הסתיימו הבירורים המשפטיים ושיוך הכספים הרלבנטיים לתקנות רלבנטיות במשרד, שעברו כולם שוב את האישורים המשפטיים, אנחנו עכשיו מראים גם מה הנושאים שעבורם זה מתוקצב וגם מכניסים את זה לפניה.

סתיו שפיר: תודה, וזה באמת חידוש שמצרפים את ההסכמים הפוליטיים לתוך ההעברות התקציביות, אני שמחה לראות את זה.

סתיו שפיר: אבל אני מוכרחה להגיד לך, כפי שגם כתבתי למשרד – אם אנחנו לא רואים פה את פירוט התקנות ואת פירוט הגופים הספציפיים שמקבלים כסף, כתוצאה מהסכמים קואליציוניים, אין שום דרך לברר האם זה עומד בהנחיות היועץ המשפטי לממשלה או לא, מאחר וההנחיות אומרות מפורשות שאסור שכסף יועבר לגוף שמחובר לפוליטיקאי, או שמקנה לו, לפוליטיקאי, הון מסוים, ואז גם עלול לייצר מצב של שוחד פוליטי מכספי ציבור.

סתיו שפיר: אבל כל עוד אתם לא מפרסמים כאן את התקנות אין שום דרך לבדוק את דבר כזה.

<נעה היימן: גם המכתב שהוגש לוועדת הכספים ושעבר את האישור המלא ועמד בכל הנחיות היועץ המשפטי לממשלה, הוגש באות רמת פירוט כמו רמת הפירוט הזו.

סתיו שפיר: אני יודעת, זו הבעיה.

סתיו שפיר: זו לא רמת פירוט - - -

משה גפני: סליחה, לא אפשרתי לך.

משה גפני: זה חוזר על עצמו, כל הזמן.

סתיו שפיר: - - - על הסכם פוליטי.

סתיו שפיר: זה חוזר על עצמו?

סתיו שפיר: אני רוצה שהיא תביא לפה את הפירוט של התקנות ושל התמיכות, מה זאת אומרת?

סתיו שפיר: כדי שנוכל לוודא שההנחיות שלה יועץ המשפטי לממשלה פועלות כאן, ו - - - אנחנו צריכים לראות פה את הפירוט.

סתיו שפיר: אין פה פירוט של התקנות.

משה גפני: היה כאן.

משה גפני: מי בעד אישור הפניות?

סתיו שפיר: אבל לא דיברנו בכלל על הפניה.

סתיו שפיר: ככה אתה מעביר - - -

מיקי לוי: רביזיה.

סתיו שפיר: ברור שרביזיה.

סתיו שפיר: לא דיברנו בכלל על הפניה עצמה.

משה גפני: מי בעד?

משה גפני: מי נגד?

משה גפני: הצבעה בעד הסעיף – 6 נגד – 4 סעיפים 129-127 – משרד החינוך, אושרו

משה גפני: כמה היו נגד?

משה גפני: 6 נגד 4 הפניה אושרה, ויש רביזיה.

משה גפני: משרד הרווחה.

מיקי לוי: זה על הבוקר, אנחנו לא מבינים על מה אנחנו מצביעים.

סתיו שפיר: אני מבקשת שהייעוץ המשפטי יחווה את דעתו על איך שעושים פה העברות.

מיקי לוי: גם היועצת המשפטית שואלת מתי קיימנו דיון.

סתיו שפיר: אני מבקשת הייעוץ המשפטי יחווה דעתו על איך שעברו פה העברות האלה.

דוד ביטן: - - - ודיברנו - - - היה דיון של שעתיים.

דוד ביטן: אני במקרה הייתי.

דוד ביטן: היה דיון פה על העניין הזה.

דוד ביטן: למה אתם אומרים סתם?

סתיו שפיר: לא היה דיון.

דוד ביטן: היה דיון.

סתיו שפיר: אנחנו מבקשים התייעצות סיעתית.

מיקי לוי: אם אפשר, שהיועצת המשפטית תגיד בקול רם את מה שהיא אומרת.

משה גפני: פניות 140, 152,- - -

סתיו שפיר: התייעצות סיעתית.

סתיו שפיר: הצבעת על ההעברה שהגיעה אתמול בערב, אף אחד פה לא יודע מה היה בה.

סתיו שפיר: לא אפשרת לקיים דיון.

סתיו שפיר: זה לא בסדר.

משה גפני: אפשרתי לקיים דיון, שאלתי אם יש עוד שאלות.

סתיו שפיר: היו עוד שאלות.

סתיו שפיר: אמרתי לך כמה פעמים שיש עוד שאלות.

סתיו שפיר: אני בטוחה שגם מנהל הוועדה שמע.

סתיו שפיר: בבקשה.

סתיו שפיר: חמש דקות.

סתיו שפיר: הישיבה מתחדשת ב-11 ו-19 דקות.

<קריאות: - - - (הישיבה נפסקה בשעה 11:15 ונתחדשה בשעה 11:20)

משה גפני: רבותי, אני מחדש את הישיבה.

משה גפני: מבקש לומר לגבי הפניה הקודמת שהעלת חברת הכנסת סתיו שפיר.

משה גפני: דיברתי עם היועצת המשפטית של הוועדה, שאני מאחל לה רפואה שלמה.

משה גפני: רוב הסעיפים האלה היו בהצגת התקציב, הונחו על שולחן הוועדה.

משה גפני: חלקם הגדול הונח בהסכם קואליציוני, על שולחן הכנסת.

משה גפני: היו דיונים עם אבי ליכט, היועץ המשפטי לממשלה, לגבי התקינות של הדברים הללו, מה שאני יודע לגבינו, כל הדברים היו בשנים עברו, לא היתה עם זה בעיה, לא משנה, אבל היה צריך לעבור את ההליך הזה.

משה גפני: במקרה חירום יוצא דופן – אנחנו יכולים - - - ככה, אנחנו צריכים לחכות לפחות יומיים, ובמקרה חירום, אם אנחנו הולכים על פי הנוהל החדש, ועדיין אנחנו לא הולכים על פיו - היות ומדובר על מקרה חירום יוצא דופן, אפשר, אם אכן זה הונח באתר הוועדה ערב קודם, אפשר להצביע על זה היום.

משה גפני: אני מבקש לדעת ממשרד החינוך ומשרד האוצר - - -

מיקי לוי: מתי זה הונח ערב קודם?

מיקי לוי: באיזו שעה, אדוני?

משה גפני: אתמול ב- 18:00.

<קריאות: - - -

משה גפני: אני, לפנים משורת הדין, לאחר שדיברתי עם היועצת המשפטית של הוועדה, אני מבקש לדעת ממשרד החינוך ומשרד האוצר – היות ומדובר על פניה שאם היא לאחר כל הגלגולים שהיא עברה, שהיה צריך עוד דיון ויש אנשים שאפילו לא היו מצויים בעניין הזה מאחר וכל השנים זה עבר כך – היות ומדובר על פניה, שלפי דעתי זה יחול עכשיו על כל הפניות, אבל בפניה הזו אני יודע בוודאות שיש שם סעיפים שאם זה לא עובר עכשיו, מאבדים את 2015 והכסף הולך לאיבוד.

סתיו שפיר: מה הם הסעיפים האלה?

סתיו שפיר: בואו נעביר רק את מה שדחוף.

משה גפני: לא אישרתי לך.

משה גפני: את מדברת בלי רשות.

סתיו שפיר: למה, כי אני שואלת שאלות?

משה גפני: לא, כי את מדברת בלי רשות.

משה גפני: אני קורא אותך לסדר בפעם הראשונה.

משה גפני: אני מבקש לדעת האם יש בפניה הזו מקרים שהמקרים האלה, אם הם לא עוברים היום - - - לפי דעתי זו כל הפניה - - - אבל חלקים שאם הם לא עוברים היום, אנחנו מאבדים את כל 2015.

מיקי לוי: הכסף יחזור לכיסוי החוב הלאומי, הוא לא יילך אף פעם לאיבוד.

<משה שגיא: במידה והפניה לא תאושר היום תהיה בעיה בנושא של שכר, מאחר והפניה הזו כוללת העברות לצורך כיסויי שכר בשלטון המקומי.

<משה שגיא: אז תהיה בעיה בהעברות לרשויות המקומיות, ובנושא השכר, השכר הישיר.

<משה שגיא: בין היתר יש תקצוב של סייעות - - -

מיקי לוי: אז אולי אפשר לפצל?

<משה שגיא: - - - בחינוך המיוחד יש תקצוב לתנועות נוער, שאם ועדת התמיכות לא תשב, זה לא יאושר היום, ואז התקציב לא יאושר.

<משה שגיא: יש את נושא ליווי ההסעות בחינוך המיוחד, יש את העניין של המכינות הקדם צבאיות, אם ההקצבה הזו לא תאושר היום בוועדה, לא נוכל להעביר להם את התקציב הנדרש.

משה גפני: תודה.

<שלומית ארליך: שוחחתי עם היועצת המשפטית לוועדה.

<שלומית ארליך: ממה שאנחנו מבינים מדובר במקרה חריג שעונה על הקריטריון הקבוע לעניין הזה בנוהל, ממה שאנחנו מבינים, כיוון שהמצב שבו הגופים הנתמכים הובטח להם כסף, לרבות בזמן הצבעה על התקציב - - -

משה גפני: זה היה גם על שולחן הכנסת, גם על שולחן הוועדה.

<שלומית ארליך: הסכומים הוצגו בפני הוועדה.

<שלומית ארליך: הם היו כלולים במסגרת ההסכם הקואליציוני.

<שלומית ארליך: מבחינתנו מדובר על מצב שעונה על קריטריון יוצא דופן שיש לתת לו מענה, אבל אנחנו מדגישים וחוזרים שוב, כמו שנאמר כבר אז על ידי שגית שהסעיף הה נעשה בו שימוש במקרים חריגים בלבד.

<שלומית ארליך: זה לא משהו שייעשה בו שימוש אחת לחודש.

<שלומית ארליך: זה משהו שאנחנו רואים בו יוצא דופן.

משה גפני: זה סוף שנה.

סתיו שפיר: אני רוצה לשאול משהו.

משה גפני: אני אאפשר לפני הרביזיה.

משה גפני: 152,140, 137 - - - -

סתיו שפיר: אתה מאיים להוציא מהחדר, אבל לא אפשרת לי לשאול שאלה.

מיקי לוי: אבל אנחנו רוצים להגיב על מה שהיא אמרה.

מיקי לוי: .

משה גפני: אז תשאלו לפני הרביזיה.

סתיו שפיר: ישבנו פה שעות ארוכות כשלא היה פה נציג אחד של הקואליציה.

סתיו שפיר: אני כעת מבקשת לשאול שאלה - - -

משה גפני: את יודעת מתי הגעת לוועדה היום?

משה גפני: איפה ישבת שעות ארוכות?

סתיו שפיר: שעות ארוכות אנחנו יושבים על העברות תקציביות בימים האחרונים.

משה גפני: לפני הרביזיה.

<איתי טמקין: בוקר טוב.

<איתי טמקין: בנושא שהוועדה ביקשה עליו הבהרות אתמול, אנחנו הגענו, והגיע נציג משרד המשפטים, אז אנחנו מבקשים להתייחס לזה רגע.

משה גפני: הוא ממהר?

<איתי טמקין: כן.

<איתי טמקין: נציג משרד המשפטים קצת ממהר.

<איתי טמקין: אני אסביר את הנושא.

משה גפני: אני רק מבקש לדבר בקול, כדי שיירשם, כי זה יכול להיות דבר שייתכן שמישהו ירצה לעתור על זה, משפטית.

משה גפני: שהדברים יהיו ברורים.

<איתי טמקין: אתמול דנו כאן בהעברות תקציביות שקשורות להחלטת ממשלה 358 – תשתיות, מבני ציבור ומענקים מוניציפאליים וביטחוניים ביהודה ושומרון, ועלתה שאלה לגבי סעיף - - -

משה גפני: שתי פניות כאלה היו.

משה גפני: אחת לגבי הנושא של חלוקה לרשויות מקומיות ביהודה ושומרון ואחת לגבי גנים לאומיים, שזה רק ביהודה ושומרון.

אראל מרגלית: למה רק ביהודה ושומרון?

משה גפני: ככה.

מיקי לוי: ככה.

מיקי לוי: אין תשובה.

משה גפני: החלטת ממשלה.

<איתי טמקין: אז השאלה שעלתה פה – מה הדרישה - - -358 זו היתה ההחלטה שעיגנה את הסכום.

משה גפני: למה הממשלה החליטה שרק ביהודה ושומרון, לא בנגב ובגליל?

<איתי טמקין: אני לא מכיר את כל מה שעומד בבסיס שיקול הדעת של כל החלטות הממשלה.

<איתי טמקין: לאחר אותה ישיבת ממשלה - - -

אלעזר שטרן: למה - - - שיענה לך.

אלעזר שטרן: אתה - - -בלי תשובה?

משה גפני: תעשה לי טובה.

משה גפני: ומה תעזור התשובה?

<איתי טמקין: לאחר אותה ישיבת ממשלה נקבע שתקום ועדת מנכ"לים.

<איתי טמקין: קמה ועדת מנכ"לים מקצועית שהיא זו שקבעה איך לחלק את הכסף, מהבחינה המקצועית, בין השימושים השונים.

<איתי טמקין: לאור זה שקמה ועדת מנכ"לים שעשתה עבודה מקצועית, וההעברות האלה הן על בסיס תשתית מקצועית שנעשתה במשרדים, סעיף 38 לנוהל היועץ - - -

סתיו שפיר: יש חוות דעת כלכלית להעברות האלה?

סתיו שפיר: ולמה יש הצדקה להעביר רק ליהודה ושומרון?

אראל מרגלית: - - -

<איתי טמקין: החלוקה הפנימית של ההחלטה נעשתה – ותכף זמר יסביר את זה – בהתאם לעבודה המקצועית.

מנואל טרכטנברג: אבל מה מהותה של הוועדה המקצועית?

מנואל טרכטנברג: אנחנו צריכים להבין מה היו השיקולים המקצועיים.

משה גפני: לא, לא.

משה גפני: אני רוצה לשים את הדברים במתכנתם הנוכחית.

משה גפני: הדיון הה הוא דיון ציבורי ממדרגה ראשונה.

משה גפני: לא רלבנטי לדיון הזה.

משה גפני: הדיון אתמול היה משפטי.

משה גפני: העלה היועץ המשפטי כאן – האם יש הסכם קואליציוני בשתי הפניות הללו?

משה גפני: אם כן – צריך להניח אותו על שולחן הוועדה.

משה גפני: אם אין – אז אפשר להצביע.

משה גפני: השאלה היתה, ואז אייל, היועץ המשפטי הקריא את החלטות היועץ המשפטי לממשלה, והנוהל הוא שאם הפקידים לא יודעים, או שהם לא מוסמכים לדבר בשם השר, אז צריך לפנות לשר או לנציגו.

משה גפני: עכשיו איתי טמקין מביא את התשובה של שר האוצר האם זה הסכם קואליציוני כן או לא.

משה גפני: זה הדיון.

משה גפני: השאלה למה ביהודה ושומרון ולא במקומות אחרים, זה דיון ציבורי מהמדרגה הראשונה.

סתיו שפיר: עלתה פה שאלה אחרת - - -

מנואל טרכטנברג: הכל טוב, אבל ברגע שאיתי אומר שהיתה ועדת מנכ"לים שדנו והקציבו את זה על פי שיקולים מקצועיים, ההשלכה של זה היא מאד ברורה, שזה לא עניין פוליטי, לא עניין של דיון ציבורי אלא היו שיקולים מקצועיים.

מנואל טרכטנברג: אי אפשר להגיד - - -ואני לא נגדך, כמובן - - -

משה גפני: לא, לא משנה, זה לא הסכם פוליטי.

מנואל טרכטנברג: זה כאילו משתמע מזה שזה לא שיקול פוליטי, וזה חמור.

משה גפני: לשיקול פוליטי יש הגדרה.

מנואל טרכטנברג: אבל פה יש ניסיון לכסות על שיקול פוליטי באמצעות אמירה - - -

משה גפני: על ידי החלטת ממשלה, שלא היה על זה הסכם קואליציוני.

סתיו שפיר: אם היה פה עניין מקצועי, איתי, אז אתם יכולים להראות לנו חוות דעת, כלכלית, שאומרת שיש שיקול מקצועי שמחייב להשקיע עכשיו 9 מיליון שקלים בגנים לאומיים ביהודה ושומרון ולא בכל רחבי הארץ.

<קריאה: נכון.

סתיו שפיר: אז תראה לנו - - -

בצלאל סמוטריץ': לא, לא בכל רחבי הארץ.

בצלאל סמוטריץ': בכל רחבי הארץ משקיעים כל הזמן המון כסף בגנים לאומים.

משה גפני: יש שלושה חלקים להעברה שמגיעה לכאן – האחת, הסכם קואליציוני, או הסכם פוליטי שנכתב ונחתם, או שנעה אפילו בעל פה, ואז צריך להניח אותו כאן.

משה גפני: זה אופן אחד.

משה גפני: יש אופן שלישי, שמגיעה לכאן פניה שהיא על בסיס מקצועי לחלוטין.

משה גפני: יש משהו באמצע, והמשהו באמצעו הוא שיש החלטה, שנראית, על פניו, לא החלטה מקצועית, אבל זה לא שייך להסכם קואליציוני.

משה גפני: זו החלטה שקיבלה הממשלה מסיבותיה היא, והיא נתונה לביקורת.

משה גפני: אבל היא לא הסכם קואליציוני או הסכם פוליטי שצריך להניח אותו כאן.

משה גפני: אני מבקש לדעת לגבי שני הסעיפים האלה שעליהם דנו אתמול, ואני הגשתי עליהם רביזיה.

משה גפני: אני אמרתי שאני מגיש את הרביזיה עד שאני אקבל תשובה, האם זה הסכם פוליטי.

משה גפני: אם זה הסכם פוליטי צריך להניח אותו, אם נציג שר האוצר יגיד שזה לא הסכם פוליטי, אני מסיר את הרביזיה.

משה גפני: יש רביזיות אחרות.

משה גפני: אבקש תשובה.

<זמר בלונדהיים: להבנתי, לנו הוסבר - - - בהנחיות, כשאנחנו דיברנו על הסכמים פוליטיים שצריכים להיות מונחים על שולחן הוועדה, הכוונה היתה להסכמים פוליטיים שנערכים אגב הדיונים בחוק התקציב, במסגרת הדיונים פה, בוועדה, יש הסכמים פוליטיים שלפני שמצביעים הם צריכים להיות גלויים לחברי הכנסת, שיידעו את מכלול השיקולים שהיו - - - וכך אכן נעשה.

<זמר בלונדהיים: פה מדובר במצב אחר.

<זמר בלונדהיים: מדובר על הסכם שכמו שהוסבר לי, אכן מדובר על כסף שהוא תוצאה של הסכם פוליטי.

<זמר בלונדהיים: זה בסדר, כמובן.

<זמר בלונדהיים: הוא לא היה צריך הנחה במובן הזה שזה לא הסכם שלא מכירים אותו אלא הוא קיבל פומביות בדרך הכי טובה שיש - שהוא החלטת ממשלה שכמובן מפורסמת באופן מסודר ורשמי, ולכן ההסכם ידוע.

סתיו שפיר: לא הבנתי – משרד האוצר אומר שזו עבודה מקצועית של צוות, ומשרד המשפטים אומר שזה הסכם פוליטי?

<זמר בלונדהיים: לא, לא, לא, אומרים את אותו הדבר.

<זמר בלונדהיים: עצם ההחלטה להקצות את 240 המיליון - - -

משה גפני: יש שתי הקצאות.

<זמר בלונדהיים: לא.

<זמר בלונדהיים: ההחלטה הכללית, לא ההקצאות של אחר כך.

מנואל טרכטנברג: אבל החלוקה הפנימית – זו השאלה.

<זמר בלונדהיים: בדיוק.

<זמר בלונדהיים: החלוקה הפנימית - - -

מיקי לוי: סעיפי המשנה, עליהם אנחנו רוצים להתעכב.

מנואל טרכטנברג: לכן האמירה "קריטית"של איתי, ועוד פעם, זה לא אישי – זה שההחלטה נעשתה על בסיס שיקולים מקצועיים.

מנואל טרכטנברג: יכול להיות, בצלאל, ידידי – שהשיקולים המקצועיים יצביעו על כך שצריך להשקיע את כל הכסף באזור מסוים.

מנואל טרכטנברג: זה בסדר גמור, אני לא מתווכח עם זה, אבל אסור לערבב מין בשאינו מינו.

מנואל טרכטנברג: אסור לכסות על ההחלטה שהיא פוליטית על ידי שיקולים מקצועיים.

<קריאות: - - -

אלעזר שטרן: למה הם לא יכולים להעביר את כל הכסף דרך החטיבה להתיישבות?

אלעזר שטרן: אין ביקורת, אתם יכולים לעשות מה שאתם רוצים.

משה גפני: אני מבקש ממך לא להגיד את זה בעשרה בטבת.

משה גפני: אני רוצה לדעת, איתי – האם בשתי הפניות האלה יש הסכם פוליטי?

<איתי טמקין: אני מסביר, וזה גם מה שהסביר נציג משרד המשפטים - - -

משה גפני: עזוב את משרד המשפטים, אני שואל טכנית - - - האם בשתי הפניות האלה יש הסכם פוליטי?

<איתי טמקין: הפניות האלה הן לא תולדה של הסכם קואליציוני.

משה גפני: אני מסיר את הרביזיה.

סתיו שפיר: אנחנו לא הסרנו את הרביזיה.

סתיו שפיר: יושב פה איתי ואומר לנו שהיתה עבודה מקצועית של צוות מנכ"לים.

סתיו שפיר: ואז אומר זמר ממשרד המשפטים שזה הסכם פוליטי.

סתיו שפיר: הם אומרים שני דברים סותרים.

סתיו שפיר: זמר, - - -

משה גפני: מר זמר, ממשרד המשפטים.

משה גפני: אני מבקש לדעת, ותסביר לאט.

משה גפני: יש פה שאלה משפטית ושאלה מעשית.

משה גפני: השאלה המשפטית – ענית.

משה גפני: אני מבקש שתחזור על מה שאמרת, אבל אני גם רוצה לדעת, ועל זה אמר איתי – אין הסכם פוליטי, אין.

משה גפני: יש אולי לחץ של הבית היהודי או הליכוד, אני לא יודע מי.

משה גפני: האם במקרה הזה אתם אומרים את אותו הדבר?

<זמר בלונדהיים: אני מבדיל בין שני דברים.

<זמר בלונדהיים: ההחלטה להקצות 240 מיליון במסגרת החלטה 358 ולאן להקצות אותה – רק ליו"ש, זו החלטה פוליטית.

<זמר בלונדהיים: היא החלטת ממשלה, היא פורסמה, אני לא מנסה לכסות על זה.

<זמר בלונדהיים: אחר כך, יש שתי אפשרויות איך להקצות את ה-240 מיליון האלה.

<זמר בלונדהיים: אפשר היה להשאיר את ההחלטה איך להקצות לדרגים פוליטיים, לעשות הסכמים ביניהם איך מחלקים, ואז זה אלה היו הסכמים פוליטיים והיינו אומרים את זה.

<זמר בלונדהיים: עשו אחרת.

<זמר בלונדהיים: אמרו – אחרי שהחלטנו על 240 מיליון, אנחנו מורידים את זה לדרג מקצועי, דרג מקצועי יחליט על איך להקצות.

<זמר בלונדהיים: ולכן, כשמגיעות לפה פניות תקציביות, מבחינתנו זו תוצאה של ועדת המנכ"לים הזאת, שיש גם סיכום כתוב של מה הם החליטו, וזה מבוסס על עבודה מקצועית.

<זמר בלונדהיים: לכן ההעברות האלה הן לא תוצאה של הסכם פוליטי.

סתיו שפיר: האם ביקשתם לראות את חוות הדעת המקצועית, של משרד האוצר, כולל בחינה של חלופות?

<זמר בלונדהיים: יש ועדת מנכ"לים.

משה גפני: הנושא ברור.

מנואל טרכטנברג: יש לזה השלכות הרות גורל.

מנואל טרכטנברג: תראו, נציג משרד המשפטים, אני מבקש את תשומת הלב שלך למה שאני עומד להגיד.

מנואל טרכטנברג: יש הבדל מהותי בין החלטת ממשלה שתוכנה פוליטי, כי רוב החלטות הממשלה יש להן מרכיב פוליטי, וכך צריך להיות, לבין הסכם פוליטי מפלגתי.

מנואל טרכטנברג: אבל, כשממשלה מקבלת החלטה, כל שהי, היא צריכה, בסוף, בביצוע, להיעשות על פי אמות מידה מקצועיות שאפשר להגיש עליהן בג"צ.

מנואל טרכטנברג: לכן, כותרת ההחלטה של הממשלה היא לא כותרת פוליטית, גרידא, נכון?

מנואל טרכטנברג: מה כתוב בכותרת ההחלטה של הממשלה הזו?

מנואל טרכטנברג: על מה מדובר?

מנואל טרכטנברג: זה מאד חשוב.

משה גפני: ממש לא חשוב.

משה גפני: ממש לא חשוב.

משה גפני: כשהממשלה הקודמת קיבלה החלטה להרעיב ילדים חרדים זו לא היתה החלטה פוליטית.

משה גפני: החלטה מקצועית היא היתה?

מנחם אליעזר מוזס: לרושש את המשפחות החרדיות.

משה גפני: שמנעו מנשים חרדיות מעונות – זה לא היתה החלטה פוליטית?

מיקי לוי: זה רק למי שהלך לעבוד, לא למי שישב בבית.

מנואל טרכטנברג: אני איתך, לא נגדך.

מנואל טרכטנברג: מה שאני מנסה להגיד – אי אפשר להסוות - - - אם היה כתוב שההחלטה היא להעביר ליהודה ושומרון כך וכך – זה בסדר.

מנואל טרכטנברג: זה – ברור על מה מדובר.

מנואל טרכטנברג: אבל כשמנסים להסוות זה לא בסדר.

סתיו שפיר: מה שלא בסדר זה שמגיע לפה נציג האוצר ומציג את זה כעבודה מקצועית.

מנואל טרכטנברג: חייבים לקבל כאן את חוות הדעת המקצועית, ונדון בה.

מנואל טרכטנברג: אי אפשר לעבור על זה לסדר היום.

סתיו שפיר: כולל בחינה של חלופות, מדובר על 240 מיליון שקלים.

משה גפני: אני מדבר עכשיו.

משה גפני: היה דיון - - -

סתיו שפיר: איזה דיון

משה גפני: היה דיון על שתי הפניות האלה.

סתיו שפיר: לא נכון.

סתיו שפיר: השאלה היא פה למה יושב הנציג של - - - ואומר משהו שלא היה.

משה גפני: היה דיון.

משה גפני: אני מחליט מה היה הדיון.

משה גפני: היה הדיון, היה דיון, אפשרתי את הדיון הזה, ומה שקרה – עלתה שאלה משפטית שהעלה אותה היועץ המשפטי.

משה גפני: לכן ביקשנו שיבואו ויגידו האם היה פה הסכם, כי אם היה פה הסכם היה צריך להניח אותו.

סתיו שפיר: אני מזכירה לך - - -

משה גפני: את לא יכולה להזכיר לי באמצע הדברים שלי.

משה גפני: באמצע הדברים שלי - - -

מיקי לוי: אני מבקש – גם אנשי האוצר שיקשיבו – הכותרת היא: תשתיות, מבני ציבור ומענקים מוניציפליים וביטחוניים ביהודה ושומרון.

מיקי לוי: אם אחד מסעיפי המשנה אינו מתאים לכותרת הזו, זה לא חוקי.

מיקי לוי: אתם צריכים לעשות תיאום ציפיות להחלטת ממשלה, אין לי בעיה עם זה, כמו שאמר מנואל טרכטנברג – זכותה של הממשלה להחליט.

מיקי לוי: אבל אתם לא תבואו למשל סתם לדוגמה עם כותרת על בארות נפט, כשזה לא מתאים לכותרת.

מיקי לוי: לכן מחויבים לבדוק את סעיפי ה - - -

סתיו שפיר: אני רוצה להפנות את תשומת הלב לסיבה שבגללה ביקשנו חוות דעת משפטית.

סתיו שפיר: אתמול שאלנו פה, בוועדה, האם מדובר בתוצאה של הסכם פוליטי, מאחר ומשרד האוצר צריך לציין את זה, בהתאם להחלטת היועמ"ש.

סתיו שפיר: ישב פה נציג של משרד האוצר, שלא נמצא פה היום, איליה, ואמר – אין פה הסכם פוליטי.

סתיו שפיר: זו לא תוצאה של הסכם פוליטי.

סתיו שפיר: היום יושב נציג נוסף של האוצר, איתי, וטען בתחילת דבריו שמובר בהחלטה מקצועית של צוות מנכ"לים.

סתיו שפיר: האמירה הזו, גפני, מטעה את חברי הוועדה.

סתיו שפיר: הרי כולם יודעים ש-240 מיליון הם לא החלטה מקצועית, שהחלטה מקצועית של משרד האוצר היתה אומרת שצריך לחלק בצורה יותר הגיונית, בכל חלקי הארץ.

סתיו שפיר: מאחר ויש פה משהו פוליטי מובהק, ואמר את זה גם נציג משרד המשפטים, זמר, יש פה סתירה בין הדוברים.

סתיו שפיר: אני מציעה לך לקרוא לפה את השר כחלון, שהוא יפתור בפנינו את הסתירה - -

משה גפני: רעיון לא רע.

סתיו שפיר: - - כי לא יכול להיות שהפקידים האלה יישבו פה, והם, בסופו של דבר, גם יישאו באחריות על הטעיית חברי הכנסת, שלא באשמתם ושלא מרצונם.

<איתי טמקין: אני מבקש לענות – כי דבריי פה הוצאו מהקשרם.

<איתי טמקין: אני רוצה לעשות סדר, במה שנאמר פה קודם, כדי שיהיה ברור.

<איתי טמקין: כמו שאמר זמר בלונדהיים - - -התקבלה החלטת ממשלה שהקצתה סכום כולל של 240 מיליון שקל.

<איתי טמקין: כמו שאמר חבר הכנסת טרכטנברג, זה מקובל, זה שממשלות מקבלות כאלה החלטות.

<איתי טמקין: זו היתה ההחלטה הראשונה שהתקבלה.

<איתי טמקין: לאחר ההחלטה הזו הוקם צוות מנכ"לים שהתפקיד שלו להקצות את אותם 240 מיליון שקלים.

<איתי טמקין: היה כאן נציג משרד הביטחון, שהם אלה שריכזו את הוועדה, וגם הסביר אתמול את השיקולים שעמדו בבסיס ההחלטה הזו.

<איתי טמקין: זה – פעם אחת.

<איתי טמקין: מה שמגיע בפני הוועדה, ואנחנו עונים רק על השאלה המשפטית, הנושאים שעומדים היום בפני הוועדה, ואני מתייחס רק לשאלה המשפטית, הנושאים שעומדים היום בפני הוועדה וההעברות התקציביות שעומדות בפני הוועדה, הן העברות תקציביות שהן תולדה של אותה ועדת מנכ"לים מקצועית כי היא זו שהקצתה.

<איתי טמקין: ואנחנו, עם ההעברה התקציבית הזו באים ליישם את אותן מסקנות - - -

משה גפני: תודה, אני חוזר לפניה הראשונה.

משה גפני: מספר פניה לוועדה – 83 עד 84.

<קריאות: - - -

משה גפני: אני רק מבקש להודיע שאת כל ההצבעות אני מקיים בשעה 12:05.

משה גפני: אני מבקש מכולם להיות נוכחים.

משה גפני: 83 עד 84.

משה גפני: מי מסביר?

<ניר אמסל: הפניה הזו נועדה לבצע שלושה דברים עיקריים.

<ניר אמסל: אחד, היא מעבירה סך של כ-20 מיליון שח מתקציב סעיף משרד האוצר לתקציב 13 לצורך תשלום החזרי מס לדיפלומטים.

<ניר אמסל: חלק מהדיפלומטים הזרים, בהתאם לאמנות מס בינלאומיות, לא אמורים לשלם מסים עקיפים.

<ניר אמסל: זה משהו שהוא אמנת מס בינלאומית, שיש הרבה מדינות שחתומות עליה, ובהתאם לכך אנחנו צריכים לתת להם החזרים בהתאם לקבלות שהם מגישים – קבלות, אם זה נציגויות זרות, אם זה ראשי נציגויות וכדומה – מגישים קבלות, ובהתאם לכך אנחנו מבצעים את התשלום.

<ניר אמסל: התשלום הוא כורח של הסכמות והסכמים בינלאומיים כמו שאמרתי.

<ניר אמסל: לכן אנחנו צריכים להתאים את התקציב הזה.

אראל מרגלית: איזה מסים הם לא משלמים?

<ניר אמסל: מסים עקיפים – מע"מ, מס קניה.

אראל מרגלית: אבל אם הם לוקחים שירותים ש - - - בישראל?

<ניר אמסל: דיפלומטים זרים בעצם יכולים לאסוף קבלות, ועד סכום מסוים, פשוט להגיש את הקבלות ולקבל את ההחזר, את התשלום בפועל.

<ניר אמסל: נציגויות זרות יש להן בעצם אישור שהן פטורות, אז במקרים מסוימים פשוט מראש מנכים להם את זה, ובמקרים מסוימים הם צריכים להגיש את הקבלה ולקבל את החזר בפועל.

<ניר אמסל: אנחנו מדברים על החזרים בפועל, לא על זה שמנוכה מראש.

מנואל טרכטנברג: באיזו שנת מס מדובר?

<ניר אמסל: זה קבלות שהתקבלו בשנה הזאת.

<ניר אמסל: לא עברתי קבלה קבלה – אבל החזרי המס, התשלום הזה זה תשלומים שמבוצעים בפועל, השנה.

<ניר אמסל: זאת אומרת, זה משהו שרשות המסים היתה צריכה להחזיר השנה בפועל, לאותם גופים דיפלומטים.

משה גפני: תודה רבה, ההצבעה תתקיים בשעה 12:05.

משה גפני: 140,152,137 – מהשרד הרווחה.

משה גפני: עמוד 14.

<חנן פריצקי: זו פניה אחת שנועדה לבצע התאמות תקציב בתוך תקציב משרד הרווחה.

<חנן פריצקי: זה אישור סוף שנה - - -

מנואל טרכטנברג: אבל לא סיימת את 84, 83.

מנואל טרכטנברג: אבל ב-84-83 יש שלושה סעיפים.

מנואל טרכטנברג: הוא דיבר על סעיף אחד מתוך שלושה.

<ניר אמסל: זה התאמות, הסטות פנימיות בתוך הסעיף.

<ניר אמסל: ההסטות האלה נועדו – 1.

<ניר אמסל: לצורך תשלום של הסכם פשרה שנחתם על ידי החשבת הכללית מתוקף סמכותה - - -

משה גפני: פשרה עם מי?

<ניר אמסל: הפשרה היתה בעסקה שהמדינה מכרה אחזקות שלה בתאגיד לבנק דקסיה.

<ניר אמסל: התןבעים היו בעלי המיעוט באותו תאגיד, והפשרה היתה מתוקף הסמכות של החשבת הכללית עבור אותם בעלי מיעוט בתאגיד הזה.

<ניר אמסל: בנוסף, אנחנו עושים התאמה של נושא מענק העבודה, מס הכנסה שלילי, בעצם – לביצוע בפועל.

<ניר אמסל: אנחנו עושים התאמה.

<ניר אמסל: השלום של מענק עבודה מבוצע בהתאם לחוק.

מנואל טרכטנברג: למה לא מצוין כמה כסף מדובר שם?

מנואל טרכטנברג: מס הכנסה שלילי הרי הוא אחד הכלים החשובים במדיניות חברתית.

<ניר אמסל: אני יכול לתת לך, בגדול, את הסכומים של מה שמבוצע עבור שנת 2015.

<ניר אמסל: אמור להיות מבוצע 367 מיליון, בערך.

מנואל טרכטנברג: וכמה מזה זה התוספת, או ההעברה הזו?

<ניר אמסל: זו ההתאמה.

<ניר אמסל: זו לא העברה ותוספת.

<ניר אמסל: אנחנו מדברים, בעצם, על התאמה לתשלומים בפועל, כי בסופו של דבר, אחוזי הניצול של מס הכנסה שלילי, של מענק העבודה, הולכים וגדלים משנה לשנה, ואנחנו פועלים גם למצות את זה, אבל הם לא מלאים, ולכן אנחנו כל שנה צריכים לעשות התאמות, בהתאם.

<קריאות: - - -

מנואל טרכטנברג: זה סעיף מאד חשוב במדיניות חברתית.

מנואל טרכטנברג: לכן, כל פעם שזה עולה, וכשזה כרוך בהוצאה כספית נוספת, תקציבית, חשוב לציין את הסך הכל, את התוספת, וממה זה נובע.

מנואל טרכטנברג: זה לא קנטרני, אדרבא, כדי שנראה מול עינינו איך הכלי הזה עובד.

<ניר אמסל: שיעור הביצוע הולך וגדל משנה לשנה, אין לי כרגע את שיעורי הביצוע, ובהתאם לכך אנחנו גם מתקצבים את זה.

<ניר אמסל: בסופו של דבר, בכל שנה ושנה אנחנו עושים את ההתאמה של התקציב לביצוע בפועל, אבל אני יכול להגיד לך ששיעורי הניצול הולכים וגדלים משנה לשנה.

מיקי לוי: אני מבין שלא מצאתם לנכון להכניס את החד הוריות גם לזה.

מיקי לוי: לא כואב לכם על החד הוריות.

<קריאות: - - -

מנחם אליעזר מוזס: - - - קצבאות ילדים לא - - -

משה גפני: עוד משהו?

<ניר אמסל: זה מה שאמרתי, זה התשלום לפשרות משפטיות.

<קריאה: למה זה נקרא "קרן פורד"?

<ניר אמסל: זה השם של התכנית, זה משהו כנראה היסטורי.

משה גפני: תודה.

משה גפני: רווחה.

משה גפני: תסביר את הפניה ולמה יש דחיפות, כי זה הגיע רק אתמול.

משה גפני: למה אם לא נאשר את זה היום יקרה משהו של חירום.

משה גפני: מספר הפניה – 140,152,137.

<חנן פריצקי: פניה נועדה לאזן את תקציב משרד הרווחה, פניה אחת שנועדה לעשות את כל האיזונים בתקציב.

<חנן פריצקי: מדובר הן על תקנות קשיחות, דהיינו – בתים לחיים לטיפול באדם עם פיגור שכלי, אוכלוסייה אוטיסטית, אוכלוסייה לפעוטות בסיכון – מדובר בהכנסות מהרשויות המקומיות שאנחנו צריכים בסוף שנה, בהתאם לביצוע, לוודא שיש התאמה מלאה בין ההכנסות ברשויות המקומיות להכנסה בפועל.

<חנן פריצקי: מדובר על תקצוב של החלטות ממשלה "צוק איתן", החלטה לגבי הדרוזים, החלטה לגבי ירושלים, אנחנו מדברים על בניה בחסות הנוער, בעקבות תור הממתינים המאד גדול.

<חנן פריצקי: הדחיפות של הפניה היא כי כרגע משרד הרווחה משותק לחלוטין.

<חנן פריצקי: עצרו הכל פשוט, בחשבות.

<חנן פריצקי: אנחנו נמצאים כבר בדקה ה-95, לא בדקה ה-90.

משה גפני: ואם נאשר את זה מחר?

<חנן פריצקי: אני אומר שכל יום הוא היסטרי לחלוטין.

<חנן פריצקי: זה אומר שאם נאשר את זה מחר, יש סכנה שבסופו של יום יהיו כמה מיליונים שיישארו בתקציב הרווחה שיכולים להגיע לדברים חשובים וטובים - -

משה גפני: יאבדו את זה ב-2015?

<חנן פריצקי: - - ונאבד אותם ב-2015, באופן חד משמעי.

משה גפני: ואם נצביע על זה מחר?

<חנן פריצקי: אני אומר – כל עיכוב, ולו הקטן ביותר, יכול לגרום לכך שיש מיליונים של שקלים שלא יירשמו, יש התחייבויות בהם, ואני מזכיר לכולם שיש מחר חשש לשביתה, בקיצור – לוח הזמנים שלנו הוא בלתי אפשרי, גם עכשיו.

סתיו שפיר: קודם כל תודה, וברור לך שכולנו פה אתכם, ורוצים שהכסף לשירותי הרווחה יעבור.

סתיו שפיר: אני מוכרחה לשאול אותך כמה שאלות – קודם כל, מה קרה במהלך השנה שבה היינו בתקציב של 1 חלקי 12?

סתיו שפיר: למה כספים שהיו אמורים לעבור לשורה של עמותות שעוסקות בפעילות שאתה תיארת עוכבו, או לא הועברו בכלל?

סתיו שפיר: חלקם נעצרו.

סתיו שפיר: ולגבי אלה שכן עברו, מה קורה להם עכשיו, במצב הזה, כשכבר עבר תקציב, שאולי משנה חלק מההסדרים שנקבעו במהלך השנה באמצעות החשבת הכללית?

סתיו שפיר: שאלה שניה, לגבי "צוק איתן" – כמה מהכסף היה אמור לעבור דרך משרד הרווחה וכמה עבר בפועל, עד עכשיו, מאז שהתקבלה ההחלטה, באוגוסט 2014?

סתיו שפיר: שאלה נוספת לגבי הנוהל – באיזה מקרים בסוף שנה יגידו לנו שההעברות הן לא דחופות?

סתיו שפיר: תודה.

מנואל טרכטנברג: יש פה העברה ל- והעברה מ-, אם אינני טועה של 141 מיליון ממשרד החינוך, ובפרט יש מענקים לפיתוח, שיפוצים, הצטיידות, חינוך התיישבותי, יש 90 מיליון שמועברים מהארכת יום הלימודים, וכו'.

מנואל טרכטנברג: אז אני רוצה להבין – האם פתאום יש עודף במשרד החינוך, של 90 מיליון שקל, להארכת יום הלימודים?

מנואל טרכטנברג: האם יש עודף במענקים לפיתוח, שיפוצים והצטיידות?

מנואל טרכטנברג: יש פה הרי, צריך להבין – יש שינוי דרמטי בסדרי העדיפויות.

מיקי לוי: החשבת הכללית היתה פה ודיברה על טייס אוטומטי.

מיקי לוי: אני רוצה להבין האם כל הסעיפים קיבלו את הטייס האוטומטי, זאת אומרת – תגבור, ובכל זאת יש לכם בעיה כספית?

<חנן פריצקי: אני אסביר.

<חנן פריצקי: לגבי השאלה של חברת הכנסת שפיר - אכן היתה שנה מטורפת לחלוטין, חייבה גם את האנשים הכי יצירתיים שיש לנסות לעשות את המקסימום שזה ייצא.

<חנן פריצקי: משרד הרווחה מהבחינה הזאת, מצבו קצת יותר טוב כי מבינים ששירותי הרווחה לא יכולים להיעצר.

<חנן פריצקי: היינו צריכים לעשות הרבה מאד ג'גלינג, כמו שאומרים, כדי שהכל יקרה.

<חנן פריצקי: בסופו של יום, לטעמי, לא קרה מצב שגורמים שהיו צריכים לקבל תקציב לא קיבלו אותו בגלל השנה.

<חנן פריצקי: התעכבו לפעמים דברים, היו קצת בעיות במכרזים, אבל בסופו של יום, הצלחנו לפעול, בעיקר בגלל הרשאות מהחשבת הכללית, מהחשבת שלנו - - -

סתיו שפיר: יש לי רשימה של שורה של עמותות שלא קיבלו את התקציב בזמן.

<חנן פריצקי: אשמח לקבל אותה, ואבדוק כל מקרה לגופו.

<חנן פריצקי: ככל שידוע לי, אני חוזר ואומר – עשינו את המירב, בגדול, למעט עיכובים בכל מיני דברים שהתחייבו מזה שלא היתה שנת תקציב, ולא היה תקציב מאושר, עד לפני שבוע.

<חנן פריצקי: את הרוב הכמעט מוחלט הצלחנו לגרום שיקרה.

<חנן פריצקי: דברים אחרים, שקשורים יותר לרווחה של עובדים – לא קרו.

<חנן פריצקי: אבל זה לפחות לא פגע בליבת העבודה של משרד הרווחה.

<חנן פריצקי: לגבי השאלה לגבי "צוק איתן".

<חנן פריצקי: קיבלנו 74 מיליון שקל.

<חנן פריצקי: אני חייב להגיד שהיו לנו קשיים לא פשוטים לנצל את הכסף השנה, אל"ף, היינו צריכים להציג תכניות.

<חנן פריצקי: מדובר על דברים שבגדול ההחלטה מדברת על שנה אחת, מדובר על תגבור.

<חנן פריצקי: אנחנו חלק גדול מהסיפור, אתם יכולים לראות אותו פה – הוא נמצא בסעיפי פיתוח, כי הוחלט שעד 50% יפנה לתגבור של בניה של שירותי רווחה.

<חנן פריצקי: חלק קטן מאד יצא אבל חלק מאד גדול נמצא כרגע בהליכים שאנחנו מאד מקווים שעד מחצית השנה הבאה אנחנו נסיים אותם.

סתיו שפיר: כמה יצא וכמה בהליכים?

<חנן פריצקי: אני מאמין שיצא סדר גודל של 15% מתוך ה-74 מיליון, אבל הרוב נמצא בהליכים מאד מתקדמים, אני אומר עוד פעם – גם בניה, למשל, זה לא משהו שאפשר לעשות מהרגע להרגע.

<חנן פריצקי: היה אישור תכניות, זה לקח זמן.

<חנן פריצקי: חד משמעית זה לקח זמן.

סתיו שפיר: רק שאלה לגבי החשבת והתקציב של 1 חלקי 12, לעומת מה שעובר פה, בוועדה – במידה ואושר לכם תקציב אצל החשבת ב-1 חלקי 12, ואז, אחרי התקציב - - - מה קורה לכסף שאושר?

<חנן פריצקי: זו גם תשובה לחבר הכנסת מיקי לוי - אנחנו נמצאים במצב שבו כל השירותים שלנו, בעיקר של הבתים לחיים – מה שמכונה אצלנו "תקציבים קשיחים", הם תקציבים שעד שאתה לא מקבל 10 חודשי ביצוע, 11 חודשי ביצוע, גם אז אני חייב לחזות את החודש, גם היום – אני לא יודע מצב סופי.

<חנן פריצקי: אני, את רוב התשלומים שלי, מקבל אפילו בהתחלת השנה הבאה ממערכות הדיווח שלי, אני לוקח 11 חודשי ביצוע, ואני חוזה את החודש האחרון.

<חנן פריצקי: עד שאני לא מקבל את זה אני לא יודע לעשות התאמות סופיות.

<חנן פריצקי: לכן, תמיד, בהתאמה של סוף שנה, אני תמיד אעשה התאמה.

<חנן פריצקי: יש לי תקציב של למעלה מ-8 וחצי מיליארד שקל.

<חנן פריצקי: כמו שאתם רואים, אמנם יש פה העברות של כמה עשרות מיליוני שקלים, אבל יחסית לתקציב, התקציבים שעוברים – מבוצע רק התאמות סופיות, אנחנו לעולם לא נוכל לגרום למצב שבו בתקציב הבסיסי נדע בדיוק בכל תקנה ותקנה מה נמצא.

סתיו שפיר: אז זה נכון להגיד שאתם מתנהלים כל הזמן בתוך חוב, כל הזמן?

<חנן פריצקי: זה לא בדיוק חוב, כי אם תשאלי אותי על תקנה ספציפית – זה נכון, אבל כיוון שתקנה אחת נמצאת בחוב ותקנה אחרת נמצאת ביתרה, לכן אנחנו צריכים לעשות כל הזמן התאמות.

<חנן פריצקי: לרוב, אנחנו בסופו של יום מקבלים מהאוצר מספר מיליונים ספורים לסגירת שנה.

<חנן פריצקי: לפעמים זה קורה, ולפעמים – לא, אנחנו נמצאים כל הזמן באיזו בקרה תקציבית שנועדה בעצם לעשות איזושהי התאמה בכל התקציבים הקשיחים שלנו, זו משימה לא פשוטה.

<נעה היימן: אני אתייחס לשאלה של חבר הכנסת טרכטנברג.

<נעה היימן: אתה יכול לראות, בהמשך החוברת, את פניה מספר 141 שזו פניה 20007.

<נעה היימן: בפניה זו ניתנות הרשאות להתחייב בדיוק באותן תכניות שמהן נלקח המזומן.

<נעה היימן: בעצם, מה שהוחלט לעשות השנה, במסגרת עבודה משותפת של אגף תקציבים במשרד החינוך, האוצר, יחד עם חשבות משרד החינוך היא לנסות, בפרויקטים גדולים שבהם יש עודפי מזומן, אבל התחייבויות מסיביות, מכיוון שאנחנו עובדים בשנות לימודים, ולא בשנות תקציב, להתחיל ולצמצם את כמות המזומן שמתגלגל משנה לשנה.

<נעה היימן: במסגרת זו הוחלט השנה לתת הרשאות להתחייב.

<נעה היימן: אתה יכול לראות בפניה 141 הרשאות מתאימות, בהיקפים גם הרבה יותר גדולים.

משה גפני: אני מבקש לשאול את חברי האופוזיציה – אני לא בטוח שזה מקרה החירום שעליו דיברה היועצת המשפטית.

משה גפני: אם לא תהיה הסכמה, אני אדחה את ההצבעה למחר.

משה גפני: יש פה כמה פניות שהגיעו אתמול: רווחה, רשות לניצולי שואה, הקמת כפרי נוער, שיפוצים בכפרי נוער והזנה בבתי ספר, חקלאות, תיקון טעות, והסכם קואליציוני, אני חושב – של ש"ס, של בנית כיתות, שאם זה לא יהיה היום זה נופל.

משה גפני: נכון?

משה גפני: אם לא – אני אעשה את ההצבעה מחר אבל זה יגרום נזק עצום.

<שלומית ארליך: - - -זה לא נופל במסגרת המקרים החריגים.

משה גפני: אני עוד לא בטוח, נגיע לפניה ונשאל.

משה גפני: אז הרווחה לא נופל בקטגוריה הזאת, אומרת היועצת המשפטית, אלא אם כן אתם מסכימים.

<שלומית ארליך: אם תהיה הסכמה של כולם.

סתיו שפיר: נקיים התייעצות.

משה גפני: אז כעת נעבור לרביזיות.

משה גפני: אמרתי שאאפשר להעיר על הנוהל, אבל בקצרה.

משה גפני: את ויתרת?

משה גפני: את לא מרוכזת?

סתיו שפיר: מרוכזת במאה אחוז.

סתיו שפיר: תעלה להצבעה.

משה גפני: מוותרת על ההערה שלך?

סתיו שפיר: איזו מן ההערות שלי?

סתיו שפיר: לשאול שאלות?

סתיו שפיר: יש לי שאלות.

משה גפני: אני הולך להצביע על הרביזיות.

משה גפני: לפני שאני מצביע - ביקשתם להעיר הערה לנוהל.

משה גפני: בבקשה.

סתיו שפיר: ההערה היא כזו – אנחנו פה עושים פיקוח פרלמנטרי.

סתיו שפיר: זה שקיבלנו את זה אתמול בערב אין שום דרך הגיונית לחבר כנסת לערוך פיקוח פרלמנטרי יעיל, ובהצבעה אנחנו בעצם מודים בזה שוועדת הכספים לא הצליחה באמת לפקח על ההעברות התקציביות, כשעוברים פה מיליארדי שקלים.

משה גפני: חולק על זה מכל וכל.

משה גפני: מכל וכל.

סתיו שפיר: אז תסביר איך עושים את הבקרה הזו.

משה גפני: זו פניה שהיתה כאן בעבר.

משה גפני: היא הונחה על שולחן הוועדה, הונחה על שולחן הכנסת.

משה גפני: קבעה היועצת המשפטית של הוועדה שזה נופל בנוהל הזה שאם זה לא קורה היום זה הולך לאיבוד, והמשמעות של העניין היא שתלמידים יינזקו.

סתיו שפיר: קודם כל אני רוצה את חוות הדעת של הייעוץ המשפטי, בכתב, בבקשה.

משה גפני: אני לא מאפשר בכתב.

משה גפני: הוראה שלי.

סתיו שפיר: אבל אני ביקשתי את זה בכתב.

משה גפני: את יכולה לבקש, אני לא מאפשר בכתב.

משה גפני: יש הוראה שלי לא לתת את זה בכתב.

סתיו שפיר: אני לא חושבת שיש לך אפשרות שלא לאשר.

משה גפני: יש לי אפשרות.

סתיו שפיר: אני אפנה לאיל ינון, ואבקש את זה.

משה גפני: אפשר לפנות ליועץ המשפטי של הכנסת.

משה גפני: אני אסביר גם למה אני מתנגד לזה.

משה גפני: מה, את מערערת על החלטה של היועצת המשפטית?

משה גפני: יצאתי החוצה, ביקשתם התייעצות סיעתית.

סתיו שפיר: אני לא מערערת, ביקשתי - - -

משה גפני: אם היועצת המשפטית היתה אומרת שלא להצביע, לא הייתי מצביע.

משה גפני: שאלתי אם בהסכמה אפשר להצביע, והיא אמרה לי – כן.

משה גפני: את מערערת על זה?

סתיו שפיר: למה אתה לא נותן לי לסיים את המשפט?

סתיו שפיר: אני אסביר מה הרציונל מאחורי הבקשה שלי, ולמה חשוב לי לראות את זה בכתב.

סתיו שפיר: אנחנו כאן קבענו נוהל חדש, שגם הסכמנו עליו - -

משה גפני: שאני עדיין לא עובד על פיו.

סתיו שפיר: - - כדי שנוכל לייצר קצת יותר פיקוח על העברות תקציביות, שהן ממילא הליך לא חוקי, אבל רצינו לייצר קצת יותר פיקוח.

סתיו שפיר: קרו פה היום שני מצבים בוועדה.

סתיו שפיר: מצב אחד, שבו מביאים לנו באמצע הלילה העברות שנידונות 12 שעות לאחר מכן, מצב שהוא בלתי אפשרי כדי לייצר פיקוח פרלמנטרי באמת, ולכן, חברי הוועדה למעשה לא מבצעים את הפיקוח שמוטל עלינו כשליחי ציבור.

סתיו שפיר: המצב הזה בעייתי, מאחר ובסוף שנה יגידו על כל העברה והעברה שהיא דחופה.

משה גפני: עבר הזמן.

סתיו שפיר: המצב השני שנוצר פה זה שבשעה שיש כתבות ופרסומים בתקשורת על הסכם קואליציוני על 340 מיליון שקלים להתנחלויות, 240 מיליון מתוכם מגיעים לפה, לוועדה, נמסרות לנו עדויות שונות וסותרות מצד הפקידים שעליהם אנחנו סומכים כשאנחנו מקבלים החלטה.

סתיו שפיר: שני המצבים האלה הם לא תקינים, ולכן אני מבקשת ייעוץ משפטי מקצועי בכתב, כדי שנוכל לפקח על התהליכים האלה גם להבא.

מנואל טרכטנברג: משפט אחד – אני רוצה לבטא את חוסר האפשרויות האישית שלי לפיקוח פרלמנטרי – כתוב פה, לדוגמה, בהסכם: "חינוך פורמלי ציוני בברית המועצות לשעבר - 3 מיליון".

מנואל טרכטנברג: אני רוצה להבין מה זה שייך להסכם עם מפלגה פלונית אלמונית?

מנואל טרכטנברג: אתה מבין?

מנואל טרכטנברג: יש דברים שהם ברורים - - -

משה גפני: זה הסכם קואליציוני?

מנואל טרכטנברג: כן, כתוב פה – הסכם עם ש"ס.

מנואל טרכטנברג: אז לא חשוב אם היה כתוב מרצ.

מנואל טרכטנברג: פעולות ברשות להגנת הטבע – מה זה קשור לעניין הזה?

מנואל טרכטנברג: אז יש פה איזשהו קושי אינהרנטי עם הדברים האלה.

מנואל טרכטנברג: במקרים האלה היו צריכים להעביר הסברים הרבה הרבה יותר מעמיקים, למנוע חשש כבד.

מיקי לוי: סעיפי המשנה, חברים, אני אומר לכם את זה מבחינה מקצועית – אינם תואמים את הכותרת, אינם תואמים את הייעוד.

מיקי לוי: אתם מנצלים סעיפי תקציב להעברה להכניס כל מיני שפני סלע, עניין שלא מן העניין.

מיקי לוי: זה לא מקצועי, אני אומר לכם את זה.

מיקי לוי: היה מן הראוי שתבואו מהאוצר כשהסעיפים האלה, שהם לא למחר בבוקר, אבל אתם מנצלים את העניין ודוחפים אותם לתוך סעיפים משנה שאנחנו לכאורה אמורים להרגיש שלא בנוח אם לא נצביע עבורם, לתוך ניצולי שואה ולתוך רווחה.

מיקי לוי: וזה לא בסדר.

מיקי לוי: זה, אני אומר לכם, בגידה באמון.

אראל מרגלית: כל הסיפור הזה, היום, זו אחת הדרמות לקושי המאד גדול בכל הנוהל הזה.

אראל מרגלית: יש הרבה מאד מהסעיפים שאנחנו מתבקשים להעביר, שהם סעיפים לגמרי לגיטימיים, שהם סעיפים בתוך תכניות העבודה של משרדי הממשלה, שהם סעיפים שצריכים להיות חלק מתכנית העבודה שלהם, שהם סעיפים שאני מברך על העבודה שלהם, ורוצה הייתי לראות את זה.

אראל מרגלית: אבל מה קורה?

אראל מרגלית: אני, במקרה, נכנסתי ל 3-2 משרדים.

אראל מרגלית: הם ידעו על זה כבר בין מרץ למאי.

אראל מרגלית: ואז אנחנו שואלים את עצמנו, כולל מפעלים ש - - -

משה גפני: על זה דיברנו - - -

אראל מרגלית: זה היה צריך להיות בפנים.

אראל מרגלית: עכשיו, מה קורה כשבא כל הצונאמי הזה?

אראל מרגלית: הצונאמי הזה שמגיע עכשיו לוקח דברים לגמרי לגיטימיים, כורך אותם, כמו שראינו עכשיו, בהחלטות פוליטיות, שזכותה של הממשלה להביא את זה בתור החלטה פוליטית, שהיא רוצה להעביר לסקטור זה או אחר, אבל אז, אי אפשר לשים את האיצטלה שזו החלטה מקצועית.

אראל מרגלית: זו לא החלטה מקצועית, זו החלטה פוליטית.

אראל מרגלית: גם גן ציבורי, ברית המועצות – מין שבאינו מינו, ואז כל העסק נראה לי לגמרי בעייתי.

משה גפני: אני מבקש לומר לאנשי משרד האוצר – דיברנו על זה והיה לי גם גיבוי משפטי לעניין.

משה גפני: אנחנו מדברים על נוהל, והנוהל הזה, בשנה האזרחית הבאה, יהיה קשוח יותר.

משה גפני: אתם תצרכו לבוא עם הסברים.

משה גפני: אני אומר את זה גם לבג"צ שלך.

משה גפני: יהיה נוהל מסודר.

משה גפני: לא יהיו דברים כאלה שלא נדע על מה אנחנו מדברים וזה יהיה מהלילה לבוקר.

משה גפני: אנחנו נקלענו לסיטואציה שבסוף שנת התקציב אושר התקציב.

משה גפני: את כל השנה, את ההעברות והעודפים, והכל – אנחנו צריכים לדחוס בימים כאלה שאם זה לא מאושר היום זה הולך לאיבוד, וזה הולך לאיבוד.

משה גפני: שלא ידברו אתי על כיסוי החוב, וכו'.

משה גפני: לכן, כל מה שנעשה עכשיו הוא איננו הנוהל שעליו אנחנו מדברים.

משה גפני: אני, לפנים משורת הדין ועל פי הנחית היועצת המשפטית, עשיתי את הנוהל הזה גם למקרה שהוא מקרה חירום.

משה גפני: אני מבקש את הסיוע שלכם גם לפניות הבאות.

משה גפני: אם לא, אנחנו נדון עליהן ואנחנו נצביע עליהן בעזרת השם מחר בבוקר.

משה גפני: אני עובר עכשיו לרביזיות.

<קריאות: - - -

משה גפני: הולך לאיבוד.

משה גפני: רווחה הולך לאיבוד, ניצולי שואה הולך לאיבוד.

סתיו שפיר: אפשר היה - - -

משה גפני: נכסה בזה את החוב של המדינה.

<טמיר כהן: נחנו נצביע על רביזיות של פניה 127 עד 129.

משה גפני: מי בעד הרביזיה?

משה גפני: הצבעה בעד הרביזיה – 6 נגד – 8 הרביזיה לפניה 127 עד 129 לא התקבלה

משה גפני: הרביזיה לא התקבלה.

<טמיר כהן: אנחנו עוברים לרביזיות מאתמול - פניות 3 עד 7, 9 ו-90000.

<טמיר כהן: הסיפור של ההפחתה.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 6 נגד – 8 הרביזיה על פניות 3 עד 7, 9000 לא התקבלה.

משה גפני: הרביזיה לא התקבלה.

<טמיר כהן: אנחנו עוברים לרביזיה על פניות 15, 16 מטה לביטחון לאומי.

משה גפני: מי בעד?

משה גפני: הצבעה בעד הרביזיה – 5 נגד – 8 הרביזיה על פניות 15,16 – ביטחון לאומי, לא התקבלה.

משה גפני: הרביזיה לא התקבלה.

מנואל טרכטנברג: אולי מזכיר הוועדה ישאל באופן רנדומלי את אנשי הקואליציה, מי יודע מה הכותרת של הרביזיה?

משה גפני: אתה יודע מה?

משה גפני: אני אתחיל לשאול שאלות כאלה, יהיה מעניין.

<טמיר כהן: פניה 17, רשויות פיקוח.

משה גפני: מי בעד הרביזיה?

משה גפני: הצבעה בעד הרביזיה – 5 נגד – 5 הרביזיה על פניה 17 – רשויות פיקוח, לא התקבלה.

משה גפני: הרביזיה לא התקבלה.

<טמיר כהן: פניות 18 עד 21 ופניה 74 – אנרגיה ומים.

משה גפני: מי בעד הרביזיה?

משה גפני: הצבעה בעד הרביזיה – 6 נגד – 4 הרביזיה על פניות 18 עד 21, ופניה 74 – אנרגיה ומים, לא התקבלה.

משה גפני: הרביזיה לא התקבלה.

<טמיר כהן: פניות 31, 132, עד 136 ביטוח לאומי.

משה גפני: מי בעד הרביזיה?

משה גפני: הצבעה בעד הרביזיה – מיעוט נגד – רוב הרביזיה על פניות 31, 132 עד 136 – ביטוח לאומי, לא התקבלה.

משה גפני: הרביזיה לא התקבלה.

משה גפני: פניות 50, 116 עד 123 – ביטחון.

משה גפני: הצבעה בעד הרביזיה – מיעוט נגד – רוב הרביזיה על פניות 30, 116 עד 123 – ביטחון, לא התקבלה.

משה גפני: הרביזיה לא התקבלה.

סתיו שפיר: 7.5.

סתיו שפיר: מיליארד שקלים שמקוצצים פה משירותים חברתיים.

סתיו שפיר: אתם באמת נגד זה?

סתיו שפיר: - - -

משה גפני: אני אוציא אותך.

משה גפני: נמשיך הלאה.

סתיו שפיר: - - -

מיקי לוי: 7 מיליארד שקלים ממשרדים חברתיים, זה לא יאומן.

מיקי לוי: ממשרדים חברתיים.

מיקי לוי: אתם בכלל לא יודעים מאיזה משרדים - - - פוסט בפייסבוק - - -

סתיו שפיר: באמת, אתם נבחרי ציבור.

סתיו שפיר: באמת.

<טמיר כהן: פניות 98 עד 100 – רשויות פיקוח.

משה גפני: מי בעד?

משה גפני: הצבעה בעד הרביזיה – מיעוט נגד – 6 הרביזיה על פניות 98 עד 100 – רשויות פיקוח, לא התקבלה.

משה גפני: הרביזיה לא התקבלה.

<טמיר כהן: פניות 104, 105 ו-107, הוצאות פיתוח אחרות.

משה גפני: מי בעד?

משה גפני: מי נגד?

משה גפני: הצבעה בעד הרביזיה – 4 נגד – 6 הרביזיה על פניות 104,105,107 – הוצאות פיתוח אחרות, לא התקבלה.

משה גפני: הרביזיה לא התקבלה.

באסל גטאס: הדבר היחיד שלא משתנה כאן – ועדת הכספים היא כמו חותמת גומי.

באסל גטאס: לא משנה איזו קואליציה, וכו'.

<טמיר כהן: אנחנו עוברים לפניות שנדונו ולא הוצבעו.

באסל גטאס: יש לי הצעה לסדר.

באסל גטאס: שאלתי את מנהל הוועדה וגם את היועצת המשפטית לגבי הנוהל שנדון כאן והוחלט עליו, והבנתי שזה יתחיל בשנה הבאה.

באסל גטאס: אז אנחנו עובדים לפי הנוהל הקודם של ניסן סלומינסקי.

משה גפני: לא.

משה גפני: אין דבר כזה.

<קריאות: - - -

מכלוף מיקי זוהר: אתה לא תשווה את גפני לניסן סלומינסקי.

באסל גטאס: אני בזכות דיבור.

באסל גטאס: פשוט, אתה נותן לי את זה - - -

משה גפני: אני עונה לך.

משה גפני: לא היה נוהל קודם, מכיוון שהוא לא הוצבע.

משה גפני: זה היה נוהל שהיושב ראש הקודם קבע.

משה גפני: הנוהל הקודם לא מקובל עלי, אמרתי את זה בתחילת הקדנציה הזו.

משה גפני: למה הנוהל הקודם לא מקובל עלי?

משה גפני: כיוון שקבעו מספר ימים, היו שולחים שאלות, לא היו מקבלים תשובות, אבל הנוהל הסתדר, והצביעו.

משה גפני: אמרתי שאני לא מסכים לנוהל כזה, אמרתי שאני רוצה שהנוהל יהיה דיון בוועדה.

משה גפני: נכון שהיום עבדתי לפי הנוהל החדש - - -

מיקי לוי: חוץ מהזמן.

משה גפני: אני גם עכשיו לא ממשיך הלאה מבלי שתהיה הסכמה של האופוזיציה להצביע היום.

משה גפני: אם לא אני אצביע מחר, וזה על פי הנוהל החדש.

באסל גטאס: כלומר, 24 שעות.

באסל גטאס: אתמול הנחתם - - -

משה גפני: 48 שעות.

משה גפני: אנחנו עוברים להצבעה.

<טמיר כהן: פניות 30-29, תיאום הפעולות בשטחים.

משה גפני: מי בעד הסעיף?

משה גפני: ירים את ידו.

מנואל טרכטנברג: מתי זה הוצג לנו?

<טמיר כהן: זה הוצג לנו ב-21.12.

באסל גטאס: אבל מתי הונח בפני הוועדה?

מנואל טרכטנברג: לפחות בהצבעות האלה, שהן על הסעיף עצמו, ולא רביזיה, אני מבקש שכל חבר שיושב פה ומצביע, שיהיה לו את החומר מול העיניים - - -

<טמיר כהן: זה מונח, מונח.

מנואל טרכטנברג: אבל שיסתכלו על מה מדובר.

משה גפני: אין בתקנון שחייבים להסתכל.

משה גפני: כל אחד שיעשה מה שהוא רוצה.

<טמיר כהן: הפניות שאנחנו מדברים עליהן עכשיו הן – 29,30, תיאום הפעולות בשטחים.

<טמיר כהן: זה מונח לפניכם.

<קריאות: - - -

משה גפני: אני מבקש להפסיק, מה זה ההסתובבויות האלה?

משה גפני: אדוני, מהאוצר.

משה גפני: 30-29 תיאום הפעולות בשטחים.

משה גפני: עמוד 27א'.

משה גפני: מי בעד אישור הסעיף?

משה גפני: הצבעה בעד הסעיפים – 8 נגד – 5 סעיפים 30-29 – תיאום הפעולות בשטחים, אושרו.

משה גפני: תודה, הסעיפים אושרו.

<טמיר כהן: אנחנו עוברים לפניה מספר 55 – מענקי בינוי ושיכון.

<טמיר כהן: עמוד 61.

<טמיר כהן: הצבעה בעד הסעיף – 8 נגד – 5 סעיף 55 – מענקי בינוי ושיכון, אושר.

משה גפני: תודה, עבר.

<טמיר כהן: פניה 56, פיתוח התעשייה, בסט הראשון שאתם אוחזים, בעמוד 63.

משה גפני: מי בעד?

משה גפני: מי נגד?

משה גפני: הצבעה בעד הפניה – 8 נגד – 5 פניה 56 – פיתוח התעשייה, אושרה.

משה גפני: תודה, הסעיף אושר.

סתיו שפיר: רביזיות על הכל, בבקשה.

<טמיר כהן: פניות 58 עד 61 ופניה 69 בעמוד 68, משרד הכלכלה.

<טמיר כהן: הצבעה בעד הפניה – 8 נגד – 5 פניות 58 עד 61 ופניה 69 – משרד הכלכלה, אושרו.

משה גפני: הפניות אושרו, תודה.

סתיו שפיר: רביזיה.

משה גפני: הפניות אושרו, יש רביזיה.

<טמיר כהן: פניות 70 עד 72, הוצאות חירום אזרחיות, בעמוד 84.

משה גפני: מי בעד הפניות?

משה גפני: הצבעה בעד הפניות – 7 נגד – 5 פניות 70 עד 72 – הוצאות חירום אזרחיות, אושרו.

משה גפני: הפניה אושרה.

<טמיר כהן: פניה 77 הוצאות שונות, עמוד 91.

משה גפני: מי בעד?

משה גפני: הצבעה בעד הפניה – 7 נגד – 5 פניה 77 – הוצאות שונות, אושרה.

משה גפני: הפניה אושרה.

<טמיר כהן: פניות 79 עד 82, משרד המשפטים, נמצא בעמוד 93.

משה גפני: מי בעד?

משה גפני: הצבעה בעד הפניות – 8 נגד – 5 פניות 79 עד 82 – משרד המשפטים, אושרו.

משה גפני: הפניה אושרה.

באסל גטאס: אדוני היושב ראש, על מה הצבעת?

משה גפני: משרד המשפטים.

משה גפני: על זה שמפחיתים לבתי הדין הרבניים 50 מיליון שקל.

רחל עזריה: אבל גם מוסיפים.

רחל עזריה: תגבור 5 מיליון - - -

משה גפני: הוא רצה לדעת אם אני עוקב אחרי הפניות.

משה גפני: אוקיי.

באסל גטאס: הוא היחידי.

באסל גטאס: לפחות אתה, היושב ראש.

באסל גטאס: אוקיי.

<טמיר כהן: אנחנו עוברים לפניה מספר 97, משרד ראש הממשלה.

מיקי לוי: זה כולל את המטוס?

משה גפני: לא.

משה גפני: מי בעד הפניה?

משה גפני: הצבעה בעד הפניה – 7 נגד – 5 פניה 97 – משרד ראש הממשלה, אושרה.

משה גפני: הפניה אושרה.

באסל גטאס: אדוני היושב ראש, יש לי שאלה – האם בכלל בזמנך כיושב ראש ועדת הכספים, גם עכשיו גם אז, פעם אחת נדחתה פניה של הממשלה?

סתיו שפיר: כן.

משה גפני: בטח.

משה גפני: וזה הולך לקרות ב-2016.

משה גפני: אני אומר לך.

משה גפני: או, הו.

משה גפני: מה זה נדחתה?

משה גפני: כשאנחנו היינו באופוזיציה.

סתיו שפיר: תשאל אותו אחרת – האם מתי שהוא בעבר, ממשלה נפלה בגלל דחיה של פניות תקציביות?

<טמיר כהן: עברנו לחוברת השניה.

<טמיר כהן: פניות 101 עד 103, ופניה 106.

<טמיר כהן: עמוד 14.

<טמיר כהן: משרד הפנים.

משה גפני: מי בעד?

משה גפני: הצבעה בעד הפניות – 7 נגד – 5 פניות 101 עד 103, ופניה 106 – משרד הפנים, אושרו.

משה גפני: הפניות אושרו.

משה גפני: הלאה.

<קריאה: רביזיה.

<טמיר כהן: פניות 108 ו-109.

<טמיר כהן: בסט השני בעמוד 25.

משה גפני: מי בעד?

משה גפני: הצבעה בעד הפניות – 7 נגד – 5 פניות 108 ו-109 – בחירות ומימון מפלגות, אושרו.

משה גפני: תודה, אושר.

<טמיר כהן: פניות 110,111, משרד הכלכלה – בחוברת בעמוד 28.

משה גפני: מי בעד?

משה גפני: הצבעה בעד הפניות – 8 נגד – 5 פניות 110,11 – משרד הכלכלה, אושרו.

משה גפני: הפניה אושרה.

<טמיר כהן: פניות 112, 113 – משרד החקלאות.

<טמיר כהן: עמוד 33.

משה גפני: מי בעד?

משה גפני: הצבעה בעד הפניות – 7 נגד – 6 פניות 112, 113 – משרד החקלאות, אושרו.

משה גפני: תודה, הפניות אושרו.

<קריאות: - - -

<טמיר כהן: פניות 114 ,115 ו-126, משרד החקלאות, זה נמצא בעמוד 36.

משה גפני: מי בעד הפניות?

משה גפני: הצבעה בעד הפניות – 7 נגד – 6 פניות 114, 115, ו-126 – משרד החקלאות, אושרו.

סתיו שפיר: רביזיה.

משה גפני: הפניה אושרה ויש רביזיה.

משה גפני: רבותיי, סיימנו את ההצבעות על כל הסעיפים שנדונו, נשארו עוד כמה.

משה גפני: אבל לפני זה אני מאפשר לכם את ההתייעצות לגבי הסעיפים שהגיעו – רווחה, ניצולי שואה, כפרי נוער.

משה גפני: חמש דקות.